text: "Hé! las!" font il, "que nous avient
   K'après tel joie tex duels vient?
   Chascuns de nous estoit si liez
   De ce que reveiens sus piez
   Celui qui, par sa grant valour,
   Nous a tous montez en honnour !
   Kan k'avons eüssons perdu,
   Se ne fust par lui retenu.
   Ne nous fust demoré riens née.
   Toute fust Espaigne gastée,
   Ou toute fust en mains d'autrui,
   Se ne fust la valour de lui.
   Sa grant valour nous a sauvé
   Terre et honnour et herité,
   PageV01P255
   Après Dieu, qui le nous donna.
   Hé ! las! jamais ne revenra,
   Si aura cele retrouvée
   Qui mar fu ains à nostre oes née;
   Car, s'il ne la puet retrouver,
   C'est noiens de son retourner.
   Selonc le cuer que en lui a,
   Jamais sans li ne retorra.
   Hé ! las ! que nous est avenu !"
  